JohanHeinsen/ENO huggingface dataset:
Viborger Samler, 1849-08-04
Til Berlin meldtes fra Frankfurt (den 29de Juli),at Rigsministeriet har forlangt, at den preussiske Gouverneur i Rastatt, Gen. Lieut. v. Holleben, skal aflægge Centralmagten Troskabseden. Preussen negter at aflægge Eden. Voss. Zeit. udtaler sin Forundring over, at Chargesd'affaires fra England og Frankerig have i den sidste Tid arbeidet med Rigsministeriet, navnlig med Udenrigsministeren, Fyrsten af Wittenstein, hvilke Forhandlinger dog turde have til Formaal at udvirke Centralmagtens Tiltrædelse til Overeenskomsterne imellem Preussen og Danmark, eller i det mindste forhindre Centralmagtens Dissens i foranførte Anliggende.
Viborger Samler, 1849-08-04
Efter Efterretninger fra Frankfurt af 29de Juli skulle Baiern, Würtemberg, Østerrig og nogle mindre nordlige Stater have gjort betydelige Jndtællinger til Centralmagten, der saaledes turde sættes istand til med Virksomhed at fortsætte Soudrustningerne. Marineministeriet har afsendt med udstrakt Fuldmagt en Commissair til England for sammesteds at ordne Dampskibet United States's, nu kaldet Hansa, Anliggender, samt aflægge Beretning om de 3 paa engelske Skibsværfter staaende Dampskibes Bygning.
Viborger Samler, 1849-08-04
Sverrig. Deres Majæter Kong Oscar og Gemalinde ere i forrige Uge ankomne til Christiania.
Viborger Samler, 1849-08-04
Jndenlandske Efterretninger. J Torsdags afholdtes Statsraad, hvor efter Forlydende den danske Commissair i Slesvig skulde vælges. Uden at kjende Resultatet er der Rimelighed for at antage, at Valget vil falde paa Stiftamtmand Grev Sponneck i (Flopst.)
Viborger Samler, 1849-08-04
Ribe Stift. Udgaaende fra det Synspunkt, at de hidtil stedfundne Misligheder ved Stillingsvæsenet, navnlig med Hensyn til de Commissionairer, som have gjort sig Stillingsvæsenet til en Næringsvei, fornemmelig har sin Grund i de stedfindende Krigsforhold, og da man endnu ikke har nogen Erfaring for, hvordan denne Trafik vil gestalte sig under fredeligere Forhold, har Justitsministeren erklæret, ikke endnu at ville have Stillingsvæsenet henlagt under en offentlig Autoritet. Af samme Grund har Justitsministeriet givet Afslag paa en indgiven Ansøgning, der gik ud paa Authorisation af et Contoir for Forretninger, vedrørende Afslutning af Stillings-Contracter o. s. v., hvorpaa der saa meget mindre kunde gaaes ind, som der næredes Tvivl om, at der kunde opnaaes en virkelig Garanti mod Misbrug ved slige Contoirer. (S. Bl.)
Viborger Samler, 1849-08-04
Det islandske Althing, som skulde have været aabnet den 1ste Juni, kommer nok slet ikke istand iaar, da det Handelskib, hvormed den kgl. Commissarius skulde gjøre Overreisen, henimod Slutningen af Juni leed stærk Skade i en Storm i Nordsøen og kom med Nød og neppe indi en Havn paa den sydøstlige Side af Norge, hvorfra den ikke saasnart kunde ventes at fortsætte Reisen. Om Hr. Melsted senere har fundet nogen anden Leilighed til Island, vides ikke. (Kbhpst.)
Viborger Samler, 1849-08-04
Violinisten Prume, ogsaa bekjendt hos os fra sine tidligere Ophold i Hovedstaden, er afgaaet ved Døden i Brüssel i sit 33te Aar. Han leed længe af en meget nerveus Svaghed.
Viborger Samler, 1849-08-04
J Øresundsposten for Tirsdag læses: "Jgaar Morges passerede igjennem Helsingborg en Coureer til Danmark med Depescher fra Norge. Det omtales nu ogsaa her med bestandig større Bestemthed, at svenske Tropper skulle gaae til Slesvig, og med Fordring paa Vished opgives de Troppeafdelinger, som dertil ere bestemte; men noget Officielt høres imidlertid ikke."
Viborger Samler, 1849-08-04
En stor Seiersfest i Anledning af Slaget ved Fredericia opførtes i Fredags paa det Stockholmske Tivoli, hvorved den danske Hærs Seiersmarsch og den tappre Landsoldat udførtes ved en 40 Fod høi Pyramide med Kong Frederik den 7des Navnechiffer, et Skjold med General Ryes Navn og det danske Rigsvaaben. Festen bivaanedes af over 3000 Personer og skulde gjentages.
Viborger Samler, 1849-08-04
Fra Svendborg meldes i Byens Avis af 31te Juli, J Løverdags Aftes Kl. 7 lettede den i nogen Tid imellem Lys og Als stationerede russiske Flaade-Division Anker og afgik Sønder paa.
Viborger Samler, 1849-08-04
En russisk Escadre, bestaaende af 12 Skibe, passerede Hammeren paa Bornholm øster efter den 29de Juli om Morgenen. (Flopst.)
Viborger Samler, 1849-08-04
Rygtet vil vide, at der i Mandags i Rendsborg har yttret sig Misfornøielse baade lydelig og tydelig mod det Reventlou-Beselerske Statholderskab. Det er ikke saa urimeligt, at man er misfornøiet, om ikke med Andet, saa dog med de store Pengendpresninger. (Forl.)¬
Viborger Samler, 1849-08-04
J Anledning af "Berl. Tid." Artikel om Vaabenstilstanden og Hentydninger til nogle hemmelige Artikler i Conventionen siger det halv-officielle Berlinerblad "Const. Corresp.", at den blot sigter til at trøste de kjøbenhavnske Exaltados: "Vi kunne paa det Bestemteste forsikkre, at der ikke existerer nogen hemmelig Artikel, som paa nogensomhelst Maade indeholder en Restriction af Conventionen eller Fredspræliminarierne; men navnlig er den Bekymring fuldkommen ubegrundet, som skulde saadanne Artikler indeholde indskrænkende Bestemmelser med Hensyn til Statholderskabet i Holsten eller den videre Bestaaen, af den schleswigholsteinske Armee. Vi formode snarere, at det af Preussens Stilling til Hertugdømmerne naturlig paabudte Hensyn, aldrig at vende preussiske Vaaben mod Hertugdommerne til Vaabenstilstandens Gjennemførelse, er bleven lydelig udtalt i en eller anden endnu bestemtere Form ligeover for den danske Regjering."
Viborger Samler, 1849-08-04
Jnsurgenternes Hovedstyrke befandt sig d. 30te Juli i Flensborg. Ved denne Leilighed var ogsaa denne Byes tydsksindede Parti, som, hvorvel det kun er lille, endnu har Magten aldeles i sine Hænder, paa Benene, hvilket sees af følgende Skrivelse til Hamb. Nachr", Flensborg, den 30te Juli. En umaadelig Vrimmel af Tropper, Bagage a. opliver idag vor Stad – det er slesvig-holstenske Uniformer og Farver, det er vore indenlandske (!) Tropper vi have i Herberg og til hvilke nu al vor Kjærlighed og Tillid er knyttet. Jdag drage den 2den, 3die og 4de Jnfanteribataillon og det 3die Jægercorps herigjennem; desuden er indtruffen hertil og forbliver her i Qvarteer til 1ste Aug.: den 5. 6. 7 og 8. Bataillon. Modtagelsen var festlig og gemytlig, men ikke uden stille Veemod. En patriotisk Dame hilsede Fædrelandets vakkre Sønner i en venlig Tale, hvorpaa Oberst v. Zastrow svarede med kraftige, af ædel Selvfølelse opløftede Ord: "Wir werden unsern letten Blutstropsen sur Schleswig=Holstein lassen". Staden havde atter iført sig Festklædning; Tusinde gjennembølgede Gaderne; blaa rød hvide Faner vaiede i den friske Morgenvind de fortrød gyldne blive sjeldnere); Løvkrandse strakte sig over Gaderne og en uendelig Regn af Krandse og Bouquetter, hvirvlede fra Tusinde med festligt smykkede Damer besatte Vinduer, lydelige Hurra- og hjertelige Velkomstraab modtoge stedse paany det uoverskuelige Tog. En Deel gik til Angel; ogsaa der findes Æresporte oprettede, Krandse vundne og tilvinker vore endnu stedse haabefulde og ubøiede Krigere gjæstfri Modtagelse. Saaledes høitideligholde vi glade Festen, uden at vide, hvad den nærmeste Tid vil beskjære os. Endnu nogle Dage - og Drømmen er tilende, død Stilhed ledsager den glade Oprømthed, indtil en ny Storm drager hen over vore elskede Bygder."
Viborger Samler, 1849-08-04
Privat-Efterretninger fra Flensborg melde, at de derværende saakaldte provisoriske Embedsmænd, der have svoret til Oprørernes Fane, i forrige Uge afholdt et Møde der, for at aftale, hvorvidt det var raadeligst at løbe deres Vei eller at blive paa deres Poster, naar de neutrale Tropper havde indtaget deres Stilling. Efter nogen Debat skulle de have besluttet at blive. – Ved Oprørets Udbrud blev Kbm. og Skibsrheder Peder Andr. Petersen, paa Grund af sit ægte danske Sindelag nødsaget til at flygte fra Flensborg til Kbhvn., hvor han endnu opholder sig. Nogle Dage efterat Vaabenstilstanden af 10de Juli var bleven bekjendt i Flensborg, blev Petersens derværende Commis opkaldt til Politimester Krohn, som underrettede ham om, at hans Principal nu kunde vende tilbage til Flensborg paa samme betingelser som en anden navngiven Mand, der var vendt tilbage, havde indgaaet. Ved at spørge om, hvori disse Betingelser bestode, fik Commisten et skriftligt Beviis paa Krohns mageløse Frækhed ihænde. Petersen turde ikke vende tilbage uden at han stillede en Caution paa 1000 Mk. Courant for, at han vilde ophæve al Forbindelse med Slesvigholsteens udenlandske Fjender, og at han vilde undergive sig i Et og Alt de oprørske Embedsmænds og deres Authoriteters Befalinger og Love. At Petersen ikke vil vende tilbage paa slige Betingelser, er let at begribe. Ogsaa den flensborgske Skipper Bladt, der ligeledes har maattet tye til Kbhvn., er af Krohn skeet et lignende Tilbud. Det Hele vidner om en mageløs Frækhed, der næsten (Flyst.) grændser til Vanvid.
Viborger Samler, 1849-08-04
Fra Rendsborg hedder det under 30te Juli, Nogle Blade have gjort sig det til Opgave at udbrede den Mening, at det ikke var vor Alvor at fortsætte Krigen paa egen Haand. Men den, som vil overbevises om det Modsatte, kan komme hertil. Aldrig saae det meere krigersk ud indenfor vore Mure end netop nu. Udskrivningen til Militairtjenesten vedvarer uafbrudt, Dag for Dag, og af de 26 - 30 Aarige stille sig saa mange Folk, at Reservebataillonernes Compagnier i Gjennemsnit blive 4500 Md. stærk. Paa Vaaben og Skydematerialier er ingen Mangel, og der hersker her endnu den samme krigerske Mand, endnu samme Lyst til at kjæmpe mod de Danske, som ifjor.
Viborger Samler, 1849-08-04
Paa Sessionen igaar forefaldt Følgende: der indfandt sig flere Karle fra Godserne Satzau og Lymmershagen, der tilhøre Grev v. Blome, og erklærede for Sessionscollegiet, at Greven havde sagt dem, at de ikke havde behov at stille sig, den nuværende Regjering var oprørsk, hvem de ingen Lydighed var skyldig; de kom alligevel for med Glæde at træde ind i Landsforsvarernes Rækker og ønskede at Greven maatte blive straffet for sin høiforræderiske Adfærd. Sagen skal allerede være indberettet til Krigsministeriet.""Norddeutsche freie Presse indeholder blandt Jnseraterne et Stykke, hvori der fortælles, at flere slesvig-holstenske Damer have tilsendt en høitstaaende Militairperson i Norden (Prittwitz) en meget elegant hvid Nathue, prima Sorte, prydet af kunstøvet Haand paa en sindrig og smagfuld Maade med en Ørn og den Devise: "Fortjenesten, sin Krone!" Foruden ommeldte Nathue indeholdt Pakken endnu en lille nydelig Pibekradser i Form af en Kaarde, som til dette Øiemed var forfærdiget af et særeget Slags Metal. Ifølge Hs. C. forlanger Danmark at Demarcationslinien ikke skal drages syd for Havnen ved Flensborg, men ved Cappeln, hvorved Angeln vilde komme Nord for Linien. J det mindste vil man vinde Bugten ved Steinberg (Steinberghaff) som ligger ligeoverfor Sydspidsen af Als. – "Wes. Zeit." vil vide, at en af de hemmelige Artikler i Conventionen gaaer ud paa Erstatning til Danmark for de ved Eckernførde mistede Orlogsmænd.
Viborger Samler, 1849-08-04
Ifølge "Alt. Merc." har Grev Brandenburg sendt Statholderskabet et vel ikke uvenligt Svar, men dog et saadant, der Jntet forandrer i Sagen selv. Ogsaa Francke har i München erholdt et afslaaende Svar. - Den hanoverske Regjering har under 25de erklæret Handelstanden, at den har tiltraadt Vaabenstilstanden med Danmark.
Viborger Samler, 1849-08-04
J "Deutsche Reform, skrives fra Berlin under 30te Juli at Gen. Bonin har opholdt sig der ganske kort. -
Viborger Samler, 1849-08-04
En Artikel i "Deutsche Zeit." tyder paa, at Centralmagten i Frankfurt eller rettere Rigsministrene snart aldeles maae pakke ind af Mangel paa alle Pengemidler.
Viborger Samler, 1849-08-04
Det gaaer saavidt, at 3000 Exemplarer af Nationalforsamlingens stenographiske Protocol skal sælges som Maculatur.
Viborger Samler, 1849-08-04
The Times meddeler bemærkninger til den afsluttede Vaabenstilstand. Denne Journal siger, at Lord Palmerstorformener, at hans Politik er kronet med et lykkeligt Resultat. Saalænge som Frankfurterforsamlingen existerede, var intet ærligt eller hæderligt Forlig muligt, og endnu nylig har man hørt det sidste Qvæk fra Centralmagten i Frankfurt. Det virkelige Midtpunct for Krigspartiet var og er endnu den oprørske Regjering i Hertugdommerne med sammes Forgreninger ved Tydsklands Universiteter og i de democratiske Klubber. Disse Personers Adfærd efter Meddelelsen af Artiklerne for Vaabenstilstanden, bestyrker os i vor Mening, at Slaget ved Fredericia var aldeles nødvendigt for at kue den slesv.-holstenske Troppestyrke, og vi ere ikke uden Frygt for at den revolutionaire Regjering vil endog efter dette store Nederlag finde yderligere Midler til at forsvare sig, forinden den underkaster sig hine Artikler.
Viborger Samler, 1849-08-04
Ordensdecorationer. Under 29de Juli er kongelig nederlandsk Ministerresident ved det kgl. danske Hof, C. M. A. Martini, allern, udnævnt til Commandeur af Dannebroge. Under f. D. er Departements secretair under Udenrigsministeriet, Legationsraad Skrike, benaadet med Dannebrogsmændenes Hæderstegn. Under f. D.: Departementssecretair under Udenrigsministeriet, Kammerjunker J. F. Sick, Expeditionssecretair under bemeldte Ministerium, Kammerjunker G. J. Qvaade, og Secretair ved det Kongl. danske Gesandtskab i London, Kammerjunker F. H. R. Bjelke, allern, udnævnt til Riddere af Dannebrogen.
Viborger Samler, 1849-08-04
Udnævnelser. Under 29de Juli er den som Toldinspecteur i Kjøbenhavn constituerede Told- og Consumtions-Controlleur i Aarhuus, Kammerassessor L. Jpsen, allern, beskikket til virkelig Toldinspecteur i Kjøbenhavn. Under f. D. er Told- og Consumtionskasserer i Sæby. C. H. Greve v. Ahlefeldt-Laurvigen, allern. beskikket til Told- og Consumtionsforvalter sammesteds. Under f. D.: Cand. theol. Rasmussen til personel Capellan hos Sognepræsten for Verninge Menighed i Fyens Stift, Consistorialraad H. M. Schiøtt. Under f. D. er Overlærer ved Metropolitanskolen, F. C. C. Birch, allern, beskikket til Rector ved Horsens lærde Skole. Under 30te: Auditeur af Armeen, Procurator ved den vestindiske Overret og constitueret Notarius publicus paa St. Thomas, U. N. Fugl, allern, beskikket til Byfoged i Rudkiøbing og Herredsfoged i Nørre- og Sønder-Herred samt Branddirecteur paa Langeland. Under s.D. er Sognepræst for Thorsted og Hover Menighed i Ribe Stift, F. C. Halse, allern, beskikket til Sognepræst for Gammelstrup, Feldingberg og Kobberup Menigheder i Viborg Stift.
Viborger Samler, 1849-08-04
Under f. D. er Cand. theol., 2den Lærer ved Jellinge Skole Seminarium, H. F. v. Binzer, allern, beskikket til Sognepræst for Alminde og residerende Capellan ved Kolding Menighed i Ribe Stift. Under f. D.: Extraordinair Docent i græsk og romersk Archæologie ved Kjøbenhavns Universitet, Lector, Mag. art. J. L. Ussing, til Professor extraordinarius i bemeldte Videnskaber ved samme Universitet.
Viborger Samler, 1849-08-04
Ledige Embeder. Embedet som Byfoged i Hasle og Herredsfoged i Nordre, Herred samt Birkedommer ved Hammershuus Birk paa Bornholm. J Anledning af denne Vacance bemærkes, at den, der beskikkes i Embedet, vil have at underkaste sig den Omregulering af samme, som muligen i Tiden maatte blive besluttet. Knebel og Roelse Sognekald i Aarhuus Stift. Ny Ansættelse 296 Rbd. (Opslaaet vacant den 27de Juli).
Viborger Samler, 1849-08-04
Handels- og Skibs-Efterretninger. Londoner-Kornmarkedet, den 27de Juli. Ved stærke Regnskyl udsættes Høsten. Kornet ligger paa mange Steder i Leie. Hvede afsattes til de forrige Priser; Byg 6 d. pr. Qvtr. dyrere. Havre er ogsaa stegen 6 d. pr. Qvtr.
Viborger Samler, 1849-08-04
Kjøbenhavns Marked, den 1ste August. Her er ankommet en Deel Rug, men Prisen er faldet noget og Afsætning treven. Der spørges om Byg, men Tilbud mangler. Hvede synes ikke at være til Salg og man mener at Forraadet af den Artikel er udtømt. God Raps vilde være sælgelig til 10 Rbd. (For.)J Mandags har det første preussiske Skib siden den 12te April clareret Øresundet. Det var et Skib fra Rügenwalde med Rug til Norge. (Berl. Tid.)
Viborger Samler, 1849-08-04
Kjøbenhavns Børs-Cours, den 31te Juli. Hamborg 2 M. - a vista 199. Bank-Disconto 5 pCt. paa Banco=Vexler 3 pCt. Dito Norske Speciessedler pr. 100 Rdlr. Species 195 1/2 Rbd. (Sg.) 4 pCt. Kgl. Obligationer (uden Renter) 91 1/2 Rbd. (Sælg.) Nationalbank=Actier 153 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane=Actietegning 40 Species. (Sælgere). Øst-Gothlands Panteobligationer af 1846 ved Hambro & Søn 95 i Banco. (Sælgere.)
Viborger Samler, 1849-08-04
Hamborger Børscours, den 27de Juil: Bordeaux 3 Md. 187 1/2; Lond. 3 Mk. 13 Mk. 92 s.; Amsterdam 2 M. 35, 40.; slesv. holst. Species 1/3 Rb.; Louis= og Frederiksd. 11 Mk. 3 12 s. pr. Stk. i Banco; dansk grov Cour. 25 1/2, Skillings-Stkr. 25 1/2 a 26 1/2: nye 2/3 Stkr. f. f. -
Viborger Samler, 1849-08-04
Agger Kanals Skibsliste. Jndk. den 26de Juli, H. J. Ankersen fra Rotterdam; den 21de : P. J. Bossel fra London, Begge til Nykjøbing med Ballast. Den 28de: H. Petersen fra Mandahl til Skive, A Berthelsen fra dito til Nykjøbing, L. C. Thomsen fra dito til Krik, C. Weigner fra dito til Lemvig, den 29de: C. S. Møller, fra Christiansand til Viborg, Alle med Trælast. A. C. Larsen fra Hull til Thisted med Steenkul – Udg. den 26de: H. C. Uldrigsen fra Nykjøbing, B. Jacobsen fra dito; den 29de: N. A. Pedersen fra Thisted, C. Clausen fra Krik, Alle til Norge, med Kornvarer, J. Evensen fra Skive til dito med Smør og Korn, M. Nielsen fra dito til dito med Korn, N. Michelsen, fra dito, O. Reiersen fra Viborg, Begge til dito med Rug, P. Baadsgaard fra Nykjøbing til dito med Uld, J. K. Mortensen fra Thisted til England med Havre. Døde. Fra Slaget ved Fredericia den 6te Juli. Secondlieutenant i 1ste lette Bataillon, Christen Møller Holst (død paa Hospitalet i Odense); Sergeant af 2det Jægercorps, Thomas Jensen. - Kjøbenhavn: Enkefrue Generallieutenantinde Haffner, Anna Margaretha; Louise Nicoline Marie Rydahl, f. Wanscher, 28 Aar; Vognmand Andersens Hustrue, Laurentze, f. Berg; Enke efter Bud ved det forhenv. kongl. Bureau fo udenlandske Betalinger, M. A. Tromholdt, Ane Marie Kirstine. Toldcontrolleur, Krigsraad Andreas Petrus Schmidt, 56 Aar Skomagermester Christian Decen; Louise Marie Ravn, i Wunderlich; Capt. Schaumanns Datter, Anna Louise, 14 Aar; Marie Elisabeth Brandt. - Lyngby. Sine Mathilde Meyer, f. Renter. - Helsingør. Møller Ole Andersen Møller, 41 Aar. Ringsted: Chordegn og Skolelærer samt Forligelsescommissair Lorenz Schnitler Thorsteinson, 72 Aar. - Dahler Præstegaard: Enken Lovise Gram, f. Dirck, 20 Aar. - Nyborg: Eline sal. Hansen, f. Frandsen. - Odense: Spækhøker Niels Løngreen, 78 Aar. - Veile, Cand. phill. Johan Bøegh, 43 Aar. - Uth: Skolelærer Jensens Hustrue, Catharina Magdalen, f. Eichbaum, 53 Aar. - Nordrup Skole: Hjælpelærer Jørgen Jensen, 25 Aar. - Tornsted ved Aalborg: Forhenv. Tobaksfabriqueur i Aalborg, Peder Bønnelycke, 82 Aar. Christiania; Stud. juris Haste Gjertsen, 21 Aar.
Viborger Samler, 1849-08-04
Reisende. Med Dagvognen fra Randers til Viborg, den 2den August Hr. Neergaard, Cand. Friis, Politibetjent Knagh, Hr. Bruun.
Viborger Samler, 1849-08-04
Jmorgen prædiker Hs. H. Hr. Stiftsprovst Ursin i Domkirken; i Søndresogns Kirke Hr. Pastor Hindberg.
Viborger Samler, 1849-08-04
AVERTISSEMENTS. Jmorgen (Søndagen den 5te August) bliver der, saafremt Veiret tillader det, i Salonen i Asmildkloster, Have opført Hornmusik fra Kl. 6 til 8 Aften. Viborg, den 4de August 1849. A. J. Christrup.
Viborger Samler, 1849-08-04
Den aarlige Examen i Borgerskolen tager sin Begyndelse førstkommende Tirsdag den 7de August og fortsættes de tvende paafølgende Dage. Til at overvære samme indbydes herved Skolens Velyndere. Viborg Skolecommission, den 2den August 1849.
Viborger Samler, 1849-08-04
Brandassurance=Foreningen. for rørlige Eiendele i Nørre-Jylland. Overeensstemmende med Lovenes § 11 og 12 bekjendtgjøres herved, at der til Dækning af Brandskader i Assurance aaret til 1ste Mai sidst, bliver af samtlige Forsikrings summer i anførte Tid at udrede 6 Skilling pr. Portion, Dette Bidrag, der paa Grund af Krigs-Urolighederne ikke fø har kunnet opkræves, opfordres nu Medlemmerne til behagelig at indbetale til vedkommende Districtsforstandere inden næstkommende August Maaneds Udgang. Fordet Tilfælde, at noget Bidrag efter anførte Tid skulle være til Restance, vil dette endnu kunne indbetales, naar samme inden Udgangen af næstfølgende September Maaned af vedkommende Restanter directe og portofrit indsendes til Kassereren tilligemed den lovbestemte Kiendelse af 1/2 pro Mille af deres hele Forsikringssum. J Directionen, den 22de Juli 1849. F. Folsach. C. Jngerslev. la Cour. H. Brasch, Secretair & Kasserer.
Viborger Samler, 1849-08-04
Subscriptionsindbydelse. Skrifter, Forfatteren til "En Hverdags-Historie, samlede og udgivne J. L. Heiberg. I. Bind. Under denne Titel udkommer en ny priisbillig Udgave, af alle den nævnte Forfatters tidligere udkomne Noveller, Fortællinger og Skuespil, forøget saavel med de i Tidsskrifter adspredte, men hidtil ikke samlede, som og med enkelte hidtil utrykte Arbeider fra samme Haand. Denne nye Udgave kommer til at bestaae af 12 Bind, Format, Tryk og Papir som det udkomne første Bind. Subscriptionspriis pr. Bind 64 s. Hver 4de eller 5te Uge vil et Bind forlade Pressen, Kjøberne af 1ste Bind forpligte sig til at tage hele Værket. P. C. Kabell.
Viborger Samler, 1849-08-04
Udkommet er: Den christelige Dogmatik, fremstillet af Dr. H. Martensen. 3 Rbd. 60 s.
Viborger Samler, 1849-08-04
Beretning om Corvetten Galathea's Reise omkring Jorden, 1845, 46 og 47, ved Steen=Bille. 4 Rbd.
Viborger Samler, 1849-08-04
Den evangelisk christelige Religion efter den Augsburgske Troesbekjendelse. En Lærebog til Brug ved høiere Underviisning og for tænkende Christne, af Lic. theol. Chr. Gad. 8 Mk. 4 s. Om Synspunktet for Opfattelsen af philos. Gudserkjendelse. Et Bidrag til at oplyse den theologiske Erkjendelses Natur, af Georg Steenberg. 6 Mk.
Viborger Samler, 1849-08-04
Om den danske Billedhugger Bertel Thorvaldsen, af J. M. Thiele. 20 s. Runer til Oscars Saga 1849. Til Mindemærket, der skal opreises for de i nærværende Krig faldne Norske og Svenske. Lærebog i den evangelisk christelige Religion, af B. de Richilien, første Hefte. 40 s.
Viborger Samler, 1849-08-04
Oplysninger betræffende Rudkjøbing Kjøbstad, med bemærkninger om de danske Kjøbstæder i Almindelighed og Øen Langeland, samt med Grundtegning over Rudkjøbing i 1640 og 1849, og Tegninger af gamle Jnscriptioner paa Kirkeklokker o. s. v., af P. Rasmussen. 8 Mk.
Viborger Samler, 1849-08-04
Danmark bestaaer, Dramatiske Scener, tilhørende Fortiden, indviede af Nutiden. 48 s. Embedsiver eller Hr. og Frue Møller. Et Lystspil i 3 Acter. Efter Bayards: "un chatenu de eartes", af J. B. Høedt. Dramatiske Spøg af Claudius Rosenhoff. 40 s. Veiledning til Anvendelse af Guenons Kiendemærker ved Malkekøers Bedømmelse, af J. B. H. Andersen, 80 sk. De tydske Rigstropper i Aarhuus. 16 s. P. C. Kabell. og faaes hos
Viborger Samler, 1849-08-04
At jeg Undertegnede kjører herfra til Aalborg hver Tirsdag og medtager Fragtgods, bekjendtgjøres herved. Viborg, den 4de August 1849. Jacob Jensen, logerende hos Guldsmed P. Mollerup.
Viborger Samler, 1849-08-04
J Følge tagen Bestemmelse, bliver det Boet efter afdøde Huusmand og Murer Anders Christensen og ligeledes afdøde Hustru Birthe Marie Nielsdatter tilhørende Huus paa Seistrop Mark i Høislev Sogn, Fiends Herred, med tilliggende Jordlodder: ny Matricul Nr. 7 i Seistrop af Hartkorn 4 Skpr. 2 Fdkr. 2 1/5 Alb. og Nr. 15 i Svenstrop af Hartkorn 2 Fdkr. 1 Alb., opbudt til Bortsalg ved 3de offentlige Auctioner, som afholdes: Onsdagen den 5te September d. A., 19de 3die October. hver Dags Formiddag Kl. 10, de 2de første Auctioner paa Herredernes Thinghuus i Viborg, men den 3die i selve Huset, som agtes solgt. Conditionerne ligge til Eftersyn herpaa Comptoiret. Denne Bekjendtgjørelse tjener tillige til Efterretning for vedkommende Panthavere i Overeensstemmelse med Placat af 22de April 1817. Fiends Nørlyng Herreders Comptoir i Viborg, den 31te Juli B. H. Borgen. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.